Will oisi 2 Gastgeber, d Mel und de Oscar ois die ganz Ziit so verwöhnet, hämmer dänkt, mer tüent mal chli choche und bache für sie. Isch dänn einiges schwieriger gsi als mer dänkt händ. Die zwei chochet nämli fascht nie und wohnet nonig lang zäme. Das heisst, sie händ weder en Messbecher, no e Waag etc. gha. Nöd mal Gwürz! S einzig Gwürz wos gha händ, isch Salz gsi :) Zum Glück hani  wenigschtens Thymian scho sälber kauft gha, das hämmer nämli für oisi Rüebli à la Heinz Hämmerli brucht... ich dänk, dass mir unterwägs wahrschindli meh Zügs zum Choche werdet debii ha, als die überhaupt dihei händ... wenigschtens chli Pfeffer und Paprika ;D